**Приложение № 1**

**ОТЧЕТ**

**за дейността на Общински съвет Априлци, неговите комисии**

**и взаимодействието му с общинска администрация**

**за периода „юли 2021 г. – декември 2021 г.”**

УВАЖАЕМИ ОБЩИНСКИ СЪВЕТНИЦИ,

 Общински съвет е орган на местното самоуправление на територията на община Априлци, осъществяващ своите правомощия, въз основа на Конституцията на Република България, Европейската харта за местно самоуправление, Закона за местното самоуправление и местната администрация, действащото законодателство, както и въз основа на Правилника за организацията и дейността на Общински съвет, неговите комисии и взаимодействието му с общинската администрация.

На основание чл. 27, ал. 6 от Закона за местното самоуправление и местната администрация, внасям за разглеждане настоящия отчет за дейността на Общински съвет - Априлци и неговите постоянни комисии.

В своята дейност Общински съвет - Априлци се ръководи от следните принципи: законност, колегиалност, самостоятелност по отношение на държавни органи при вземане на решения, гарантиране и закриляне интересите на жителите на общината, взаимодействие с държавните органи, публичност при вземане на решения и тяхното изпълнение.

През периода юли 2021 г. - декември 2021 г., Общински съвет - Априлци проведе **6** /шест/ редовни и **4** /четири/ извънредни заседания. Бяха приети **89** броя решения.

Значителна работа преди провеждането на редовните заседания се извършваше в постоянните комисии, където се разглеждаха и обсъждаха предложените проекти за решения. На тези заседания на постоянните комисии присъстваха кметът на общината, секретарят на общината и представители от администрацията.

Разглеждането на проектите за решения в съответните комисии подпомогна общинските съветници при гласуването им на заседанията на Общински съвет.

Постоянните комисии към Общински съвет провеждаха редовно своите заседания, всяка комисия както следва:

1. Комисия по бюджет, финанси, образование, икономическо развитие, евроинтеграция, здравеопазване, култура, религия, социални дейности и международни връзки – 6 заседания.
2. Комисия по териториално и селищно устройство, общинска собственост, туризъм, екология и околна среда, спорт, обществен ред и сигурност - 6 заседания.
3. Комисия за противодействие на корупцията – 0 проведени заседание.

|  |  |  |  |  |  |  |  |
| --- | --- | --- | --- | --- | --- | --- | --- |
| Месеци | Редовно заседание | Извънредно заседание | Комисия БФ | Комисия ТСУ | КомисияПК | Съвместни комисии | Временна комисия |
| Юли | 1 | 1 | 1 | 1 |  |  |  |
| Август | 1 |  | 1 | 1 |  |  |  |
| Септември | 1 | 1 | 1 | 1 |  |  |  |
| Октомври | 1 | 1 | 1 | 1 |  |  |  |
| Ноември | 1 |  | 1 | 1 |  |  |  |
| Декември | 1 | 1 | 1 | 1 |  |  |  |

 Дейността на постоянните комисии през отчетния период се осъществяваше на основание чл. 49 и чл. 50 от ЗМСМА и в съответствие с Правилник за организацията и дейността на ОбС, неговите комисии и взаимодействието му с общинската администрация.

През отчетния период Общински съвет и неговите постоянни комисии работиха отговорно по решаване на обществените проблеми на жителите на общината, спазвайки законите на Република България. Една от основните дейности на Общински съвет е свързана с приемане на нормативни актове, регламентиращи обществени отношения от местно значение.

С оглед динамичното ни законодателство, с особено внимание се следеше за съответствието на общинските наредби с по - висшите по степен нормативни актове.

**I. Приети изменения, допълнения и нови наредби, програми, стратегии, правилници, отчети и планове – 4 броя.**

1. Отчет за дейността на Общински съвет – Априлци и неговите комисии за периода януари 2021г. – юни 2021г. - Решение №286
2. Приемане на отчета за изпълнение на бюджета на Община Априлци за 2020г. -Решение №314
3. План за интегрирано развитие на община Априлци за периода 2021-2027г. -Решение №334
4. Приемане на програма за развитие на читалищната дейност на територията на община Априлци и общински културен календар за 2022г. - Решение №350

**II. Приети решения на Общински съвет Априлци по предложения на Кмета.**

1. Решение №284 – Отсичане на дървета, представляващи опасност за хора и сгради в имоти, собственост на община Априлци.
2. Решение №285 – Отпускане на еднократна финансова помощ за новородено дете.
3. Решение №287 – Информация за изпълнение решения на Общински съвет Априлци.
4. Решение №288 - Отпускане на еднократна финансова помощ за новородено дете.
5. Решение №289 - Отпускане на еднократна финансова помощ за новородено дете.
6. Решение №290 - Включване на СУ „Васил Левски” в списъка на средищните училища за учебната 2021/2022г. в Община Априлци.
7. Решение №291 – Включване на СУ „Васил Левски” в списъка на защитените училища за учебната 2021/2022г. в Община Априлци.
8. Решение №292 - Включване на ДГ „Априлче” в списъка на защитените детски градини за учебната 2021/2022г. в Община Априлци.
9. Решение №293 - Включване на ДГ „Априлче” в списъка на средищните детски градини за учебната 2021/2022г. в Община Априлци.
10. Решение №294 – Провеждане „Фестивал на кюфтето и горските гъби” в град Априлци, 20 – 22 август 2021г. и предоставяне за безвъзмездно право на ползване на общински недвижими имоти – публична общинска собственост на СНЦ „БЪЛГАРСКО Е”.
11. Решение №295 - Разпореждане с придобит по давност самолет МИГ 17 F.
12. Решение №296 – Определяне на ред и условия за провеждане на конкурс за възлагане управлението на „Хемус Ресурс - Троян и Априлци ” ООД.
13. Решение №297 – Провеждане на извънредно присъствено заседание на Общото събрание на Асоциацията по ВиК на обособената територия, обслужвана от „ВиК” АД – гр. Ловеч.
14. Решение №298 – Даване съгласие за ползване на част от събраните и върнати средствата от отчисленията за обезвреждане на отпадъци по чл.60 и чл.64 от Закона за управление на отпадъците, за закупуване на съдове за събиране на битови отпадъци с цел обезпечаване на общинската система за събиране на битови отпадъци.
15. Решение №299 – Закупуването на поземлени имоти.
16. Решение №300 – Продажба на поземлен имот – частна общинска собственост.
17. Решение №301 – Процедура по издаване на разрешение за изработване на проект за изменение на ПУП – план за регулация и застрояване и промяна на улична регулация.
18. Решение №302 – Процедура по допускане изработване проект на Подробен устройствен план – ПАРЦЕЛАРЕН ПЛАН /ПУП-ПП/ за трасе на водопровод.
19. Решение №303 – Процедура по допускане изработване проект за изменение на ПУП – план за регулация и застрояваме и промяна на улична регулация.
20. Решение №304 – Продажба на стояща дървесина на корен от горските територии - собственост на Община Априлци.
21. Решение №305 – Одобряване цена за сключване на договори по чл.15. ал.3 и ал.5 от Закона за устройство на територията.
22. Решение №306 – Създаване на нова социална услуга „Асистентска подкрепа”, държавно – делегирана дейност.
23. Решение №307 – Предоставяне на земи от Общинския поземлен фонд (ОПФ) реда на §27. ал.2, т.1 от Преходните и заключителни разпоредби на Закона за изменение и допълнение на Закона за собствеността и ползуването на земеделските земи.
24. Решение №308 – Промяна на Решение №89 от Протокол № 10 от 30.04.2020 г. и Решение №251 от Протокол №21 от 29.04.2021г. на Общински съвет – Априлци.
25. Решение №309 – Предоставяне за безвъзмездно право на управление на общински недвижими имоти - публична общинска собственост на Местна инициативна група – Троян, Априлци, Угърчин.
26. Решение №310 – Процедура по допускане изработване на проект за изменение на план за регулация и застрояване /ПУП – ПРЗ/.
27. Решение №311 – Заявление с вх. №987/03.08.2021г. за отпускане на дърва за огрев.
28. Решение №312 – Заявление с вх. №1046/13.08.2021г. за отпускане на иглолистен строителен материал за възстановяване на изгорели стопански постройки
29. Решение №313 – Заявление с вх. №988/03.08.2021г. за освобождаване от заплащане на такса за храна в училище.
30. Решение №314 – Приемане на отчета за изпълнение на бюджета на Община Априлци за 2020г.
31. Решение №315 - Промяна на Решение №296, Протокол №36 от 29.07.2021г. на Общински съвет – Априлци
32. Решение №317 – Продажба на стояща дървесина на корен от горските територии собственост на Община Априлци.
33. Решение №318 – Продажба на стояща дървесина на корен от горските територии собственост на Община Априлци.
34. Решение №320 – Заявление с вх. №1121/30.08.2021г. за отпускане на еднократна финансова помощ за лечение.
35. Решение №321 – Издаване на запис на заповед от община Априлци в полза на ДФ „Земеделие”, обезпечаващ стойността на авансовото плащане по Договор №BG06RDNP001-7.002-0018-C01 от 05.09.2019г. за проектно предложение: Реконструкция, ремонт, оборудване и обзавеждане на Средно общообразователно училище „Васил Левски” гр. Априлци по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” от Програмата за развитие на селските райони за периода 2014 – 2020г., сключен между Община Априлци и ДФ „Земеделие”.
36. Решение №322 – Издаване на запис на заповед от община Априлци в полза на ДФ „Земеделие”, обезпечаващ стойността на допустимия ДДС върху авансовото плащане по Договор №BG06RDNP001-7.002-0018-C01 от 05.09.2019г. за проектно предложение: Реконструкция, ремонт, оборудване и обзавеждане на Средно общообразователно училище „Васил Левски” гр. Априлци по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони” от Програмата за развитие на селските райони за периода 2014 – 2020г., сключен между Община Априлци и ДФ „Земеделие”.
37. Решение №323 – Оправомощаване на Кмета на община Априлци да взема всички решения, свързани с банковото обслужване на община Априлци.
38. Решение №324 – Одобряване на проект за изменение на Общ устройствен план /ПИОУП/ по кадастралната карта и кадастралните регистри /КККР/ на гр. Априлци, обл. Ловеч с възложител: Община Априлци.
39. Решение №325 – Процедура по издаване на разрешение за изработване на проект за изменение на ПУП – план за регулация с. Скандалото, общ. Априлци.
40. Решение №326 – Процедура по издаване на разрешение за изработване на проект за изменение на ПУП – план за регулация и застрояване, кв. Център, гр. Априлци.
41. Решение №327 – Състав на общинска комисия по безопасност на движението.
42. Решение №328 – Резултати от провеждане на конкурс за възлагане управлението на „Хемус ресурс – Троян и Априлци” – ООД.
43. Решение №329 – Предоставяне за безвъзмездно управление на помещение №4 в самостоятелен обект.
44. Решение №330 – Заявление с вх. №1224/14.09.2021г. за отпускане на 5м3 дърва за огрев.
45. Решение №331 –Възлагане добива на стояща дървесина на корен в подотдел 123 ”ч”, извоз на дървесината до временен склад и транспорт до обекти публична общинска собственост.
46. Решение №332 – Отмяна на Решение №308 от Протокол №36 от 29.07.2021г., изменение на Решение №89 от Протокол №10 от 30.04.2020г. и Решение №251 от Протокол №31 от 29.04.2021г. на Общински съвет – Априлци.
47. Решение №333 – Обновяване с доизграждане на военен монумент в кв. Ново село, Център, посветен на загиналите местни жители във войните за национално обединение.
48. Решение №334 – План за интегрирано развитие на община Априлци за периода 2021-2027г.
49. Решение №335 –Застраховане на имоти – частна общинска собственост.
50. Решение №336 –Информация за изпълнение решения на Общински съвет Априлци.
51. Решение №337 –Одобряване изменение в структурата на общинска администрация и общата численост.
52. Решение №338 –Актуализация на бюджета на Община Априлци за 2021 г., промяна в Поименен списък за капиталови разходи за 2021г.
53. Решение №339 –Одобряване цена за сключване на договори по чл. 15, ал.3 и ал.5 от Закона за устройството на територията.
54. Решение №340 – Продажба на незастроен поземлен имот – частна общинска собственост.
55. Решение №341 – Отдаване под аренда на имоти от общинския поземлен фонд.
56. Решение №342 – Продажба на припадащите се части от поземлен имот
57. Решение №343 – Одобряване цена за сключване на договори по чл.15, ал.3 и ал.5 от Закона за устройство на територията.
58. Решение №344 – Определяне на пасищата, мерите и ливадите за общо и индивидуално ползване за 2022 г.
59. Решение №345 – Процедура по допускане изработване на проект за изменение на ПУП – план за регулация и застрояване и изменение на улична регулация, кв. Острец, гр. Априлци.
60. Решение №346 – Почистване на поземлени имоти – частна общинска собственост.
61. Решение №347 – Отдаване под наем на част от имот публична общинска собственост.
62. Решение №348 – Кандидатстване пред Министерство на околната среда и водите в партньорство със Сдружение „Местна инициативна група Троян, Априлци, Угърчин“ по обявена процедура за предоставяне на безвъзмездна финансова помощ по Оперативна програма Опазване на околната среда и климатични промени, програмна област 13 - Смекчаване и адаптация към изменението на климата, приоритетни ос Климат, по процедура BGENVIRONMENT-4.004 - Открита покана № 3 „Климат“ - Повишаване на способността на местните общности да намаляват емисиите на парникови газове и да се адаптират към променящия се климат“.
63. Решение №349 – Заявление с вх. №1305/04.10.2021г. за освобождава от месечна такса за храна в училище.
64. Решение №350 – Приемане на програма за развитие на читалищната дейност на територията на община Априлци и общински културен календар за 2022г.
65. Решение №351 – Участие в проект за създаване на енергийно независими сгради на територията на общината, като част от интегриран мултинационален проект „Иновации и зелена енергия за енергийно автономни сгради в европейските общини”, с източник на финансиране програма LIFE 2021 г. – 2027 г. и членство в Сдружение с нестопанска цел „Балкански водопроводен клъстер”.
66. Решение №352 – Приемане на правила за ползване на пасищата, мерите и ливадите от общинския поземлен фонд на територията на Община Априлци за стопанската 2022 – 2023 г.
67. Решение №353 – Процедура по издаване на разрешение за изработване на проект за изменение на ПУП – план за регулация, кв. Видима, гр. Априлци.
68. Решение №354 – Процедура по разрешаване изработване на проект за изменение на подробен устройствен план – план за регулация и застрояване /ПУП – ПРЗ/, кв. Видима, гр. Априлци.
69. Решение №355 – Процедура по разрешаване изработване на проект за изменение на ПУП – план за регулация и застрояване, кв. Център, гр. Априлци.
70. Решение №356 –Процедура по допускане изменение на подробен устройствен план - план за регулация /ПУП – ПР/ и промяна на улична регулация, кв. Видима, гр. Априлци.
71. Решение №357 –Процедура по разрешаване изработване на проект за изменение на подробен устройствен план - план за регулация, кв. Острец, гр. Априлци.
72. Решение №358 – Процедура по разрешаване изработване на проект за изменение на подробен устройствен план - план за регулация /ПУП – ПР/, кв. Център, гр. Априлци.
73. Решение №359 – Замяна на 3071/4062 кв. м. идеални части– частна общинска собственост с поземлени имоти – частна общинска собственост на „Инвиктус” ЕООД.
74. Решение №360 – Отпускане на временен (краткосрочен) безлихвен заем на Регионално Сдружение на общини „Централна Стара планина” в размер на 1000 лв.
75. Решение №361 – Заявление с вх. № 1553/22.11.2021 г. за отпускане на еднократна финансова помощ за новородено дете.
76. Решение №362 – Заявление с вх. № 1533/19.11.2021 г. за отпускане на еднократна финансова помощ за лечение.
77. Решение №363 – Заявление с вх. № 1555/23.11.2021 г. за отпускане на еднократна финансова помощ за новородено дете.
78. Решение №364 – Отмяна на Приложение №12 от ФО-1/16.01.2020 г. /Справка по чл. 87 от ЗДБРБ за 2020 г. за трансформиране на средства от целева субсидия за капиталови разходи/ на Министерство на финансите прието с Решение №332 от Протокол №39 от 30.09.2021 г. на Общински съвет - Априлци и приемане на ново Приложение №12 от ФО- 1/16.01.2020 г. на МФ.
79. Решение №365 – Продажба на стояща орехова дървесина на корен - частна общинска собственост.
80. Решение №367 – Осигуряване на заемни средства в размер на 14 500, 00 лв. на Сдружение „Местна инициативна група – Троян, Априлци, Угърчин“ за изпълнение на административни дейности и текущи разходи по Споразумение № РД 50-200 от 29 ноември 2016г.
81. Решение №368 – Заявление с вх. №1582/30.11.2021г. за отпускане на еднократна финансова помощ за новородено дете.
82. Решение №369 – Определяне на регистриране одитор (дипломиран експерт – счетоводител) за извършване на независим финансов одит и годишния счетоводен отчет за 2021г. на „Хемус ресурс – Троян и Априлци“ ООД.
83. Решение №370 – Изменение в структурата на общинска администрация.
84. Решение №371 – Предоставяне на земи от Общинския поземлен фонд (ОПФ) по реда на § 27, ал. 2, т. 1 от ПРЗ на ЗИД на Закона за собствеността и ползването на земеделски земи.
85. Решение №372 – Одобряване на извършената от „ВиК“ АД гр. Ловеч през 2021г. инвестиция в активи – публична общинска собственост.

 **III. Приети решения на Общински съвет Априлци по предложения на общински съветници.**

1. Решение №286 – Отчет за дейността на Общински съвет – Априлци и неговите комисии за периода януари 2021г. – юни 2021г.
2. Решение №366 – Избор на председателстващ заседанието на Общински съвет Априлци.

 **IV. Други предложения от външни организации.**

1. Решение №316 – Доклад с вх. №1387/18.08.2021г. от Йонета Василева Колевска – Директор на Средно училище „Васил Левски” – гр. Априлци, относно разрешаване съществуването на маломерни паралелки и тяхното дофинансиране през учебната 2021/2022г.
2. Решение №319 – Доклад с вх. №1459/02.09.2021г. от Йонета Василева Колевска – Директор на Средно училище „Васил Левски” – гр. Априлци, относно разрешаване съществуването на маломерни паралелки и тяхното дофинансиране през учебната 2021/2022г.

 **V. Неприети предложения за решение от Общински съвет Априлци**

 За изминалия период има 1 неприето предложение за решение от Общински съвет.

 Решенията, приети от Общински съвет Априлци, за отчетния период по предложение на Кмета на Общината са 85 броя, от общински съветници - 2 броя, от външни организации – 2 броя.

В деловодството са внесени заповеди и договори, издадени от Кмета, съгласно изискванията на чл.44, т.18 от ЗМСМА.

Има подадени 10 броя жалби/молби/предложения за отчетния период от граждани, които са препратени по компетентност до Кмета. Същите са били предоставени за информация пред Общински съвет.

Приетите решения и протокол от заседание се изпращат в седемдневен срок до Областен управител - Ловеч, Районна прокуратура – Троян и Кмета на общината. Решенията на Общински съвет, протоколите от заседанията и протоколите от постоянните комисии се публикуват на сайта на общината. Решенията на Общински съвет се поставят на информационното табло на общината.

До Общински съвет са пристигнали писма с изискване за предоставяне на пълната информация по приемането на подзаконови нормативни актове от Окръжна прокуратура – Ловеч и Районна прокуратура – Троян.

Образувани преписки, протести и дела за периода:

1. Протест от Светла Иванова Иванова- прокурор от Окръжна прокуратура – Ловеч срещу текстове от Правилника за организацията и дейността на Общински съвет – Априлци, неговите комисии и взаимодействието му с общинска администрация за мандат 2019 – 2023 г.

В изпълнение на правомощията си по чл. 32, ал. 2 от Закона за администрацията във връзка с чл. 45, ал. 4 от ЗМСМА, чл. 305 от ЗПУО и чл. 6, ал. 1 от ЗОС, през разглеждания период Областен управител - гр. Ловеч не е връщал за ново преразглеждане решения на Общински съвет Априлци.

Общински съвет и общинска администрация поддържат коректни взаимоотношения и равнопоставено партньорство.

Изминалият период дава основание на всеки един от нас за реална преценка на извършеното досега и приноса му в общия обем от работата за подобряване на местното самоуправление и развитие на общината, осъзнавайки необходимостта от взаимните усилия на всички ни за още по - добри резултати в цялостната работа на Общинския съвет.

 Инициативата на кмета и неговия екип е изключително важна. Добрите намерения и добрите постижения в града и общината не биха били възможни без общата воля на общинските съветници, без тяхната инициатива и подкрепа за всяко хубаво начинание. Всяко значително действие на местната изпълнителна власт е предшествано от решение на местната законодателна институция. Така ние, като общински съветници, поемаме отговорността за него пред гражданите.

Представям настоящия отчет за информация и се надявам с диалог и самокритичност да коригираме нашите грешки и да вървим напред в изпълнение на задълженията си на общински съветници пред своите избиратели. Нека да полагаме усилия, за да отговорим на очакванията на жителите на Община Априлци за благоденствието на всички.

**Стелиян Нунев**

*Председател на Общински съвет Априлци*